# **Marta Popovici & On The Fly lansează albumul de debut, *Round Dance***

**20 MARTIE 2022**

DOWNLOAD DIGITAL DISPONIBIL PE PLATFORMA BANDCAMP

[**https://martapopovici.bandcamp.com/album/round-dance**](https://martapopovici.bandcamp.com/album/round-dance)

**Marta Popovici** - voce

**Bogdan Tănase** - chitară electrică

**Adi Stoenescu** - Fender Rhodes, sintetizator

**Alexandru Marin** - bas electric

**Gabi Matei** - tobe

Duminică, 20 martie 2022, **Marta Popovici & On The Fly** lansează albumul de debut, ***Round Dance***. Albumul îi aduce în fața publicului pe vocalista Marta Popovici, chitaristul Bogdan Tănase, pianistul Adi Stoenescu, basistul Alexandru Marin și pe toboșarul Gabi Matei.

Compozițiile au fost scrise între 2018 și 2021 de către Marta Popovici și Bogdan Tănase (piesele 3, 4, 8 și 9) și ilustrează tranziția grupului de la sonoritatea inițială neo-soul (*Next To Me*, prima piesă a albumului, care este de asemenea și prima piesă compusă) către o abordare conceptuală, vizibilă în compozițiile recente precum suita *Round Dance*. Având un spectru dinamic larg și o paletă de culori variată, compozițiile incorporează sonorități ale muzicii fusion, R&B alternativ, trip-hop și nu-jazz într-un context electronic sprijinit de sintetizatoare, Fender Rhodes și pedale de efecte. Proiectul prezintă îmbinarea dintre creativitatea instrumentală și spiritul ludic cu povestea descrisă de versurile ce au un rol de bază în procesul componistic.

Marta Popovici a întemeiat proiectul în București, în anul 2018, cu intenția de a explora stilistica muzicii de jazz prin compoziții proprii. De atunci, cei cinci muzicieni au devenit o prezență constantă în scena locală a jazz-ului tânăr, participând la festivaluri (TamTam, JazzTM), organizând concerte și evenimente de tip jam session pentru comunitatea de jazz și participând la proiecte culturale precum ConnectArts, Bastionul Artiștilor, Jam Circle.

Fiecare dintre cei cinci membri aduce o contribuție unică și importantă pentru rezultatul final: pianistul Adi Stoenescu, muzician recunoscut în scena românească de jazz, cu mai multe albume în palmares ([Allotropy](https://arcustrio.bandcamp.com/album/allotropy) - 2016, [Titan](https://iordache.bandcamp.com/album/suita-titan) - 2019, [Landing on the comet](https://adistoenescu.bandcamp.com/album/landing-on-the-comet) - 2017, [Waking Light](https://adistoenescu.bandcamp.com/album/waking-light) - 2021) aduce sonoritatea de jazz contemporan cu influențe din muzica fusion și rock. Chitaristul Bogdan Tănase relizează solo-uri sofisticate și crează peisaje sonore bogate cu ajutorul pedalelor de efecte. Alexandru Marin și Gabi Matei aduc în proiect spiritul ludic și complexitatea ritmică. Marta Popovici este povestitorul care comunică publicului povestea, fiind inspirată de artiști precum Joni Mitchell, Becca Stevens și Esperanza Spalding, pentru a numi câțiva. Trei dintre cei cinci muzicieni sunt în prezent stabiliți în Olanda, unde își continuă studiile de jazz și compoziție.

**Piesa** care dă numele albumului, ***Round Dance,*** este o suită în patru părți care prezintă aceeași poveste din patru perspective diferite. Este prima compoziție a Martei Popovici ce indică o afinitate pentru abordarea conceptuală, de tip poveste. Tânăra spune că și-ar dori ca pe viitor să compună mai mult în acest mod, abordând spațiul artistic al unui album ca pe o poveste continuă, ce poate fi sprijinită și de arte precum poezia, dansul și artele vizuale.

„Mi-ar plăcea ca muzica noastră să fie o experiență imersivă pentru public. Mergând dincolo de scopul de pur divertisment, mi-aș dori să fie o invitație pentru noi toți să explorăm întregul spectru al emoțiilor prin artă și, în final, să ieșim din această experiență cathartică mai bogați. Cred că lumea are nevoie de o conexiune cu Frumusețea și cu Puritatea pentru că vedem lucruri groaznice întâmplându-se în jurul nostru, mereu. În această relitate haotică, arta este pentru mine un mod de a-mi readuce aminte de frumosul și armonia din noi toți, servește ca un memento că aceste lucruri frumoase există, le putem hrăni și apoi împărți în jurul nostru.”- **Marta Popovici**

“Când compune pentru ea și On The Fly, Marta Popovici se gândește mereu la mesajul pe care îl transmite. Marta e pasionată de psihologie și îndeamnă la introspecţie prin fiecare text scris. Versurile se atașează natural liniei melodice și primesc expresivitate prin gesturile muzicale venite din partea trupei. Marta Popovici & On The Fly înseamnă un grup modern, cu accentul pus pe dezvoltarea ideilor prin colaborare, pentru care jazzul este doar punctul de pornire pentru compoziţii originale. Pentru Marta Popovici & On The Fly muzica înseamnă bucurie; e una dintre căile prin care universul interior se manifestă, devine relevant pentru vieţile noastre. Cântând, se transformă într-un nucleu care radiază și îi cuprinde și pe cei din jur, iar în întâlnirea aceasta benefică pentru ambele părţi stau și puterea și emoţia din spatele deciziei de a continua pe calea muzicii, împreună.” - **Maria Balabaș ConnectArts 2020**

“Marta Popovici & On The Fly, pleasantly surprised with their modern, original repertoire. The excellent singer Marta Popovici is one of the most promising voices of the new generation that makes up the contemporary Romanian jazz scene. The On The Fly project, which she founded in 2018, is based on jazz music stylistics and is a lively and fresh expression of the young local generation, combining the musical tradition of this genre with modern sounds such as soul, r&b, neo-soul, trip-hop.” - **Michal Syokra at JazzTM 2021**

“It is a pleasure to see that there is a promising young generation in Romania. There were hints of prog rock in places and even a Pink Floyd vibe in some songs.” - **Michal Kratochvi at JazzTM 2021**

Albumul va fi lansat în regim independent prin platforma [Bandcamp](https://martapopovici.bandcamp.com/album/round-dance) și pe toate platformele de streaming.

**Două single-uri** au fost deja lansate:

Hazy Eyes - <https://youtu.be/GGXWYe5k_GE>

Temple - <https://youtu.be/526fcDjEAgY>

Piese:

1. Next To Me

2. Temple

3. River In The Sea

4. Mind Games

5. Hazy Eyes

6. Round Dance (Chapter I)

7. Round Dance (Chapter II)

8. Round Dance (Chapter III)

9. Round Dance (Chapter IV)

Website: <https://martapopovici.com/>

Bandcamp: <https://martapopovici.bandcamp.com/>

Compoziții de Marta Popovici and Bogdan Tănase (tracks 3, 4, 8 and 9)

Versuri de Marta Popovici

Înregistrare, mix și master de Victor Panfilov